| Merkinės piliakalnis |
| --- |
|  |
| 

Merkinės piliakalnisMerkinės piliakalnis

 |
| Koordinatės  | 

|  |
| --- |
| 54°09′30″ š. pl. 24°11′00″ r. ilg.﻿ / ﻿54.15833°š. pl. 24.18333°r. ilg.﻿ / 54.15833; 24.18333Koordinatės: 54°09′30″ š. pl. 24°11′00″ r. ilg.﻿ / ﻿54.15833°š. pl. 24.18333°r. ilg.﻿ / 54.15833; 24.18333 |

 |
| Vieta | Varėnos rajonas |
| Seniūnija | Merkinės seniūnija |
| Aukštis | 12-30 m |
| Plotas | 5x7 |
| Priešpilis | gyvenvietė |
| Naudotas | XIV a. – XV a. |
| Žvalgytas | 1971 |
| Tirtas | 1971, 1997, 1998 m. |

Merkinės piliakalnio užrašas
**Merkinės piliakalnis** – piliakalnis Varėnos rajono savivaldybės teritorijoje, Merkinėje, sausumos kyšulyje, 100 m į š. vakarus nuo Merkio santakos su Nemunu, abiejų upių dešiniuosiuose krantuose, Stangės upelio kairiajame krante. Dzūkijos nacionalinis parkas. Kultūros vertybės registro kodas A202KP. Pasiekiamas plentu  **133**  Merkinė–Leipalingis  prieš pat Merkinės tiltą pasukus į kairę, už 130 m. Matomas nuo Merkinės apžvalgos bokšto.

Tyrimai
-------

Merkinės piliakalnio valstybės paminklo ženklas
Šlaitai statūs, 12–30 m aukščio. Išliko dalis aikštelės (5x7 m), manoma, ji buvo daugiau kaip 20 m skersmens, apjuosta pylimu. Išliko 1,5 m aukščio, 15 m pločio pylimo fragmentų. Iki XX a. pirmosios pusės didžiąją dalį piliakalnio nuplovė Stangės upė. Piliakalnį 1971 m. rugpjūčio–rugsėjo mėn. tyrė D. Balčiūnaitė. Ištirtas 12 m² pylimo plotas, išskirti 3 jo raidos laikotarpiai, sietini su Merkinės pilies, kuri minima nuo 1377 m. užėmimais: iš pradžių 1391 m. buvo moliu ir akmenimis tvirtinta medinė siena aikštelės krašte, jai sudegus, likučiai užpilti 2 m storio molio sluoksniu, paviršius 1394 m. suplūktas. Vėliau pylimas paaukštintas – užpilta žvyro ir ant jo 1403 m. pastatyta medinė gynybinė siena. Vėliau pilis vėl atstatyta. Piliakalnis datuojamas XIV a. – XV a. Jame stovėjo viena stipriausių Nemuno gynybinės sistemos lietuvių medinių pilių.

Į šiaurės rytus nuo piliakalnio yra papilys. Jo aikštelė ovalo formos, 150 x 300 m dydžio, be matomų įtvirtinimų. Šlaitai iki 15 m aukščio. 1997 m. ir 1998 m. čia rastas iki 80 cm storio kultūrinis sluoksnis. Radiniai: žiestos keramikos dirbiniai, geležinis noragas.

Pietinėje ir vakarinėje piliakalnio papėdėse yra papėdės gyvenvietė. Ji tirta 1971 m. rastas 2 m storio kultūros sluoksnis. Radiniai: žiestos keramikos dirbiniai, akmeninis sviedinys, XVI a. – XVII a. keramika, kokliai, plytos. 200 m į rytus nuo piliakalnio yra XIV a. pab. – XV a. senkapis. Dar senesnę istoriją mena į vakarus nuo miestelio buvusios Merkinės stovyklavietės.

Merkinės piliakalnis iš šiaurės vakarų pusės

Šaltiniai
---------

1. ↑  Gintautas Zabiela. *Merkinės piliakalnis*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008. 711 psl.

Nuorodos
--------

* Merkinės piliakalnis

|  |
| --- |
| Aplinkiniai piliakalniai |
|  | Dirmiškių piliakalnis 20 km | Alytaus piliakalnis 28 km Poteronių piliakalnis 23 km | Krūminių piliakalnis 45 km  Mikniūnų piliakalnis 13 km |  |
| Radyščiaus piliakalnis 9 km |  | Barčių piliakalnis 34 km |
| Liškiavos piliakalnis 13 km |  | Dubičių pilis 42 km |

Galerija
--------

* Merkinės piliakalnio panoramaMerkinės piliakalnio panorama
* Nemuno ir Merkio santaka žvelgiant nuo piliakalnioNemuno ir Merkio santaka žvelgiant nuo piliakalnio
* Vaizdas į piliakalnį iš šiaurėsVaizdas į piliakalnį iš šiaurės
* Stangės upokšnis piliakalnio papėdėjeStangės upokšnis piliakalnio papėdėje
* Merkinės piliakalnis žiemąMerkinės piliakalnis žiemą
* Merkinės piliakalnisMerkinės piliakalnis
* Merkinės piliakalnis iš šiaurės pusėsMerkinės piliakalnis iš šiaurės pusės
* Merkinės piliakalnis iš vakarų pusėsMerkinės piliakalnis iš vakarų pusės
* Merkinės piliakalnis iš šiaurės vakarų pusėsMerkinės piliakalnis iš šiaurės vakarų pusės
* Merkinės piliakalnio informacinė lentaMerkinės piliakalnio informacinė lenta
* Merkinės piliakalnio informacinės lentos aprašasMerkinės piliakalnio informacinės lentos aprašas
* Merkinės piliakalnio informacinės lentos aprašasMerkinės piliakalnio informacinės lentos aprašas
* Merkinės piliakalnio medinis aprašasMerkinės piliakalnio medinis aprašas
* Panorama nuo Merkinės piliakalnioPanorama nuo Merkinės piliakalnio